stanford-oval/wikipedia huggingface dataset:
שטן (סרט, 2010)
הערות שוליים

↑  Brad Miska, The Dowdle Brothers Gear Up for ‘Devil’, First Casting!, Bloody Disgusting!, ‏2009-10-16 (באנגלית אמריקאית)
↑  Brad Miska, Addition Shooting for M. Night Shyamalan’s ‘Devil’, Bloody Disgusting!, ‏2010-06-22 (באנגלית אמריקאית)
↑  The Devil's Meeting - The Myth, The Devil, The Legend | The Devil's Meeting, web.archive.org, ‏2010-11-30
↑  Josh Horowitz, M. Night Shyamalan Explains Origins Of 'Devil', MTV News (באנגלית)
↑  Brad Miska, M. Night’s ‘Devil’ Moved Way UP to This September!, Bloody Disgusting!, ‏2010-07-08 (באנגלית אמריקאית)
↑  Last Exorcism's Stamm on Board Shyamalan's Reincarnate | Shock Till You Drop, web.archive.org, ‏2012-07-30
↑  Unbreakable 2 Story to be Used for Third Night Chronicles, ComingSoon.net, ‏2010-09-03
שביל החלב

| --- | --- |

הדמיית שביל החלב (נאס"א)
 נתוני תצפית
 קבוצת כוכבים:  קשת
 שמות נוספים:  נהר די-נור
 תאריך גילוי:  ימי קדם
 סוג:  גלקסיית מוט ספירלית
 סיווג מורפולוגי:  SBbc
 נטייה:  60 מעלות (ביחס למישור המילקה)
 מאפיינים פיזיים
 בהירות מוחלטת:  −20.9 
 מרחק(השמש ממרכז הגלקסיה):  1,400 ± 26,000  שנות אור 429.24±7,971.55  פארסק
 קוטר:  100,000 שנות אור
 מסה:  ‎5.8×1011‎‏ ☉M
 מספר כוכבים:  ‎1×1011‎ עד ‎4×1011‎
 הסחה לאדום:  552 (מהירות ביחס ליקום) ק"מ/שנייה
 
שביל החלב כפי שהיא נראית בדרום ויילס, בריטניה
מבנה גלקסיית שביל החלב - מערכת השמש מסומנת בנקודה הצהובה וניתן לראות את מקומה על זרוע אוריון, ומציינת כאן את נקודת המרכז של קווי הקואורדינטות
שביל הֶחלב היא הגלקסיה שבה נמצאת מערכת השמש ובה כדור הארץ. קוטר הגלקסיה כ-100,000 שנות אור, עוביה כ-1,000 שנות אור, ועל פי הערכות שונות היא מכילה בין 100 מיליארד ל-400 מיליארד כוכבים דוגמת השמש. כוכבי הגלקסיה סובבים את מרכזה במהירות הקרובה ל-220 קילומטרים בשנייה.
כל הכוכבים הנראים מכדור הארץ בשמי הלילה ללא טלסקופ, כ-6,000 באזורים ללא זיהום אור, שייכים לשביל החלב. קצה הגלקסיה אינו מוגדר באופן חד, אלא מוגדר על ידי ריכוז הולך ויורד של כוכבים. ישנן עוד מאות מיליארדי גלקסיות ביקום. הגלקסיות הקרובות ביותר לשביל החלב הן אנדרומדה והמשולש שהן חלק מקבוצת הגלקסיות הנקראת הקבוצה המקומית.
תאוריות שונות לגבי מהות שביל החלב עלו כבר בעת העתיקה. הראשונים ששיערו ששביל החלב מורכב ממספר עצום של כוכבים היה ככל הנראה הפילוסופים היוונים אנכסגורס ודמוקריטוס. לעומתם אריסטו הניח ששביל החלב הוא תופעה אטמוספירית. האסטרונומים המוסלמים בימי הביניים חזרו ואימצו את ההשקפה שמדובר באוסף עצום של כוכבים. הראשון שהוכיח שה"שביל" הלבן אינו אלא אוסף של מספר עצום של כוכבים היה גלילאו גליליי, באמצעות אחד מהטלסקופים הראשונים שייצר. האסטרונום הבריטי תומאס רייט היה הראשון שהניח במאה ה-18 ששביל החלב הוא בצורת דיסק ושמערכת השמש היא חלק ממנו. ויליאם הרשל הוכיח שצורת שביל החלב היא מעין עדשה, העבה יותר במרכז. אדווין האבל היה הראשון שהוכיח, בשנת 1924, ששביל החלב איננה הגלקסיה היחידה ביקום.
מבנה הגלקסיה

כדי להמחיש את גודלה של הגלקסיה: אילו כווצה מערכת השמש לגודלו של מטבע, כי אז קוטר הגלקסיה, מכווץ באותו יחס, היה כרוחבה של יבשת אמריקה הצפונית. כלומר, מסע בין-כוכבי בתוך שביל החלב, ולו רק בין המערכות הקרובות ביותר, יימשך בטכנולוגיה הנוכחית עשרות אלפי שנים.
צורת הדיסקה של שביל החלב גורמת לכך שכוכבים מרוחקים נראים צפופים, כך שנקודות האור שלהם מצטרפות לפס של אור חיוור, שניתן לראותו בעין מכל אזור חשוך די הצורך.
הגלקסיה כולה נעה ביחס למערכת הייחוס של קרינת הרקע הקוסמית במהירות של כ-600 ק"מ בשנייה. גילה מוערך ב-13.2 מיליארד שנה, כלומר היא נוצרה כ-600 מיליון שנה בלבד לאחר המפץ הגדול. הכוכבים בגלקסיה מקיפים את מרכזה במהירות משיקית של כ-220 ק"מ בשנייה, ללא תלות במיקומם. עובדה זו סותרת לכאורה את חוקי הכבידה, ועל כן מניחים שרוב המסה של הגלקסיה היא כזאת שאיננה פולטת או בולעת קרינה אלקטרומגנטית, כלומר על פי ההבנה בעשור השלישי של המאה ה-21, זהו חומר אפל.
במרכז שביל החלב מצוי חור שחור על-מסיבי שמסתו כמה עשרות מיליוני מסות השמש (בדומה למרכזן של רוב הגלקסיות הספירליות והאליפטיות), אשר סביבו סובבים כל הכוכבים בגלקסיה. השערה זו מתבססת על העובדה שבאזור מרכז הגלקסיה נמדדו כוחות כבידה חזקים, אולם לא נצפה באזור הזה גרם שמיים בעל מסה גדולה מספיק כדי להוות מקור לכוחות אלה. החור השחור נמצא בתוך קשת A*, שהוא מקור של קרינת גלי רדיו.
אזורים חשוכים בשביל החלב, דוגמת ערפילית שק הפחם, הם ענני אבק בין-כוכבי שמסתירים את אור הכוכבים. גלקסיית שביל החלב בולטת בייחוד באזור קבוצת כוכבים קשת - בכיוון זה נמצא מרכז הגלקסיה.
מחקר שפורסם ב־22 במרץ 2024 מעלה את האפשרות כי שתי קבוצות כוכבים מובחנות בתוך גלקסיית שביל החלב הנקראות שיווה ושאקטי, שנוצרו לפני 12–13 מיליארד שנים, לא נוצרו בתוך הגלקסיה אלא "היגרו" אליה ממקום אחר והשתלבו בה. על פי המחקר, ייתכן שזה קרה בימיה הראשונים של גלקסיית שביל החלב, וייתכן שקבוצות אלה הן חלק מאבני הבניין המוקדמות של הגלקסייה. החוקרים התבססו על מידע שהושג על ידי טלסקופ החלל גאיה.
מבנה הגלקסיה > מערכת השמש

מערכת השמש שבה אנו נמצאים מצויה במרחק כ-26,000 שנות אור ממרכז הגלקסיה, בערך במחצית הדרך בין המרכז לבין שולי הגלקסיה, על ה"זרוע" המורכבת מגז, אבק וכוכבים, הקרויה זרוע אוריון. ביחס לממד הצר של הגלקסיה, השמש נמצאת קרוב למישור של הדיסקה. עובדה זו גורמת לכך ששביל החלב, כפי שהוא נראה בשמים, חוצה את כיפת השמים השלמה לשתי כיפות זהות בקירוב.
זמן ההקפה של השמש את מרכז הגלקסיה הוא כ-200 מיליון שנה.
מבנה הגלקסיה > זרועות

גלקסיית שביל החלב נמנית עם קבוצת הגלקסיות הספירליות, בגלל צורתה הספירלית, והיא כוללת מספר זרועות.
הזרועות הן (מהחיצונית פנימה):
זרוע ברבור (Cygnus Arm)
זרוע פרסאוס (Perseus Arm)
זרוע אוריון (Orion Arm), שבה נמצאת מערכת השמש.
זרוע קשת (Sagittarius Arm)
זרוע מגן-קנטאור (Scutum–Centaurus Arm)
זרוע סרגל (Norma Arm) שהיא הזרוע הפנימית ביותר.
סביבת הגלקסיה

לשביל החלב כ-20 גלקסיות לווייניות המקיפות אותו, רובן באותו מישור הקפה הניצב למישור הגלקסיה. בין גלקסיות הלוויין המקיפות את שביל החלב במישור זה נמצאות שתי גלקסיות הלוויין הגדולות ענן מגלן הגדול וענן מגלן הקטן, וכן מספר גלקסיות ננסיות: הגלקסיה הננסית הדובה הקטנה, הגלקסיה הננסית אריה II, הגלקסיה הננסית דרקון, הגלקסיה הננסית תנור, הגלקסיה הננסית סקסטנט והגלקסיה הננסית שדרית. גם הגלקסיה הננסית פסל מקיפה את שביל החלב באותו מישור, אך כיוון התנועה שלה הפוך לכיוון של שאר גלקסיות הלוויין שבמישור זה. גלקסיית הלוויין הקרובה ביותר לשביל החלב, הגלקסיה האליפסואידית הננסית קשת, וגלקסיית הלוויין הרחוקה ביותר משביל החלב, הגלקסיה הננסית אריה I, לא נמצאות במישור זה.
גלקסיית שביל החלב היא חלק מקבוצת גלקסיות המכונה "הקבוצה המקומית", שבה נכללת גם גלקסיית אנדרומדה. קבוצה זו היא אחת מאלפי קבוצות וצבירים בצביר-על הבתולה.
בעוד כ-4 מיליארד שנה עתידות גלקסיית אנדרומדה וגלקסיית שביל החלב להיפגש אחת בשנייה (אנ'), ובתהליך שייקח כשני מיליארד שנה נוספות יתמזגו שתיהן לגלקסיה אחת בעלת ליבה אחת.
שמה של הגלקסיה

מכיוון שאנו צופים בגלקסיה מתוכה, היא נראית בלילות חשוכים ונקיים כמעין שביל לבנבן ומעורפל, ומכאן התקבל שמהּ (דרך היוונית): בימי הביניים כונתה "בקעה חלבית" או "בקעה לַבְנוּנִית", ובהמשך "הנתיב החלבי", וכיום "שביל החלב". במקורות יהודיים קדומים מצוין השם "נהר די-נור" (מארמית: נהר של אש).
גלריה

מבט על גלקסיית שביל החלב, לכיוון קבוצת הכוכבים קשת (לרבות מרכז הגלקסיה), במדבר ללא זיהום אור (נבדה, ארצות הברית)
אישה מביטה לאופק ומעליה גלקסיית שביל החלב, במדבר בקליפורניה, ארצות הברית.
ראו גם

אסטרונומיה גלקטית
הערות שוליים

↑  אליזבת האוול, How many stars are in the milky way?, באתר space.com, 11 בפברואר 2022
↑  The Milky Way Galaxy, באתר נאס"א (מדור Imagine the universe!), דצמבר 2015
↑  Gaia - summary, באתר סוכנות החלל האירופית, 1 בספטמבר 2019
↑  מאיר ברק, האם כוכבים נשארים בזרוע של הגלקסיה או נעים בין הזרועות? חגי, במדור "שאל את המומחה" באתר של מכון דוידסון לחינוך מדעי, 1 בספטמבר 2009
↑  ירון דרוקמן, איתי נבו, תיעוד: כך נראה החור השחור שבמרכז שביל החלב, באתר ynet, 12 במאי 2022
↑  Khyati Malhan, Hans-Walter Rix, Shiva and Shakti: Presumed Proto-Galactic Fragments in the Inner Milky Way, The Astrophysical Journal 964, 2024-03-21, עמ' 104 doi: 10.3847/1538-4357/ad1885
↑   גדעון לב, זוהו שתי קבוצות כוכבים שהיגרו לגלקסיית שביל החלב, באתר הארץ, 24 במרץ 2024
↑  M. S. Pawlowski & P. Kroupa: The rotationally stabilized VPOS and predicted proper motions of the Milky Way satellite galaxies, Monthly Notices of the Royal Astronomical Society, Vol. 435, Iss. 3, p. 15 (2013)
↑  ד"ר ארז גרטי, שביל החלב ואנדרומדה - גלקסיות במסלול התנגשות, במדור "מאגר המדע" באתר של מכון דוידסון לחינוך מדעי, 5 באוקטובר 2012
↑  עמנואל הרומי על משלי ל יט, בקטע המתחיל במילים "ואמרוֹ דֶּרֶךְ־אֳנִיָּה"
↑  צבי הירש רבינוביץ, יסודי חכמת הטבע הכללית, שמואל יוסף פין ואברהם צבי ראזענקראנץ, 1867
↑  תלמוד בבלי, מסכת ברכות, דף נ"ח.
| --- | --- |
בקרת זהויות :  NLI: 987007533858005171  PLWABN: 9810549860005606  BNE: XX458327  BnF: cb11978895z (data)  GND: 4169926-9  LCCN: sh85085376  NKC: ph134908  SUDOC: 027831965  VIAF: 170343872   WorldCat (עם VIAF): 170343872
צ'ינגג'ינג ג'ינג

|  מידע כללי |
| --- | --- |
 מאת:  לאו דזה 
 שפת המקור:  סינית קלאסית 
 
צִ'ינְגְגִ'ינְג גִ'ינְג (בסינית מפושטת: 清静经; בסינית מסורתית: 清靜經; בפין-יין: Qīngjìng jīng) הוא ספר דאואיסטי מתקופת שושלת טאנג. הספר משלב את נושאים הפילוסופיים שנדונו בדאו דה ג'ינג עם אופן ההצגה הלוגי של הטקסטים הבודהיסטים. צורתו הספרותית מזכירה את סוטרת הלב הבודהיסטית. הספר מלמד תלמידי דאו כיצד לתרגל את חיסול התשוקה כדי לטפח טוהר רוחני ושלווה.
כותרת

כותרת ג'ינג צ'ינג- ג'ינג משלבת:
清 - צ'ינג, פירושו: "טהור; נקי; ברור; שלם"
静 - ג'ינג, פירושו: "שקט; רגוע; שלו",
经 - ג'ינג, פירושו: "מעבר דרך".
משמעות האות הראשונה בכתב סיני בשם הספר צ'ינג 淸 היא מהשורש "מים". משמעות פונטית נוספת של צ'ינג 青 היא "ירוק".
משמעות האות השנייה ג'ינג 靜 היא שורש "הירוק" 青 וגם ג'נג 爭 אלמנט פונטי "מאבק".
צ'ינג'ינ יכול להיכתב בשני אופנים 清靜 או 清淨. כך למשל, את המושג הדאואיסטי "ווואי צִ'ינְגְגִ'ינְג (qingjing wuwei)" אפשר לכתתוב 清靜無為 או 清凈無為. משמעות המושג היא:"שקט ולא פועל; מחק את כל הרצונות והדאגות ממוחו של אדם".
תרגומים לאנגלית של כותרת ג'ינג ג'ינג כוללים:
Classic of Purity" (Legge, 1891)"
Scripture of Purity and Tranquility" (Kohn 1993)"
Scripture on Clarity and Tranquility" (Despeux and Kohn 2003)"
Scripture on Clarity and Stillness" (Komjathy 2004)"
Scripture of Purity and Stillness" (Miller 2006)"
Scripture of Clarity and Quiescence" (Kohn 2007)"
תוכן

אף על פי שהוא קצר, צ'ינג-ג'ינג ג'ינג מורכב מבחינה פילוסופית. הוא מסנתז תיאוריות דאואיסטיות ובודהיסטיות של פסיכולוגיה, קוסמולוגיה, אונטולוגיה וטלאולוגיה.
קומג'תי מתאר את הצ'ינג'ינג ג'ינג באופן הבא:
טקסט אנונימי כנראה מהמאה ה-9. זוהי אחת העבודות מקבוצת עבודות בתקופת שושלת טאנג (618-907), שניתן לכנותן ספרות "בהירות ודומיה". הן נכתבו בהשפעת מדיטציית ויפאסנה שמקורה בבודהיזם. הטקסט משלב את תפיסת העולם של ג'ינג 道德經 (הכתוב על הדאו והכוח הפנימי) עם תרגול התבוננות דאואיסטית והמבנה (כמו גם תוכן כלשהו) של Panruo xinjing הבודהיסטי 般若心經 (סוטרת לב של חוכמה מושלמת; ת 57–250). הוא מדגיש את הטיפוח הכפול של בהירות / טוהר ( צ'ינג清) ו"שקט / שלווה "( ג'ינג靜). (2004: 47-8)
ליביה קון מסכמת את ג'ינג צ'ינג-ג'ינג באופן הבא:
טקסט המתאר לראשונה את אופיו של הדאו כמחולק ליין ויאנג, רור ועכור ( צ'ינג清ו ג'ואו濁), נעים ושקט ( דונג動ו ג'ינג靜), ומדגיש את חשיבות הנפש ביצירת רצונות ותסבוכות עולמיות. הטקסט ממליץ על תרגול התבוננות כדי לנטרל זאת, כלומר: התבוננות ביצורים אחרים, בעצמי ובנפש, מה שמביא להבנה שאף אחד מאלה לא קיים באמת. המתרגל הגיע לתצפית על ריקנות ( קונגגוואן空觀). חלק האחרון של העבודה הופך כיוון ומתווה את הירידה מרוח טהורה לנפילה לגיהנום: רוח ( שן神) מפתח תודעה או תודעה ( שין心),והמוח מפתח חמדנות והיקשרות לאינספור היצורים. חמדנות מובילה אז למעורבות, דמיון הזוי ודרכים שגויות, הלוכדות יצורים בשרשרת הלידה מחדש, והם שוקעים עמוק יותר בביצת התשוקה, גורמים להם ליפול לגיהנום.(2007: 801)
תרגומים

צ'ינג צ'ינג ג'ינג תורגם לאנגלית על ידי פרדריק ה. בלפור בשנת 1894, ג'יימס לג (באנגלית: Legge) בשנת 1891 וליביה קון (באנגלית: Kohn ) בשנת 1993.
ראו גם

דאו דה ג'ינג
ג'ואנג דזה
ג'ואנג דזה (ספר)
לקריאה נוספת

Balfour, Frederic, tr. 1894 "The Ch'ing Ching Ching", in Taoist Texts: Ethical, Political and Speculative, 70-73. Trübner and Co.
Despeux, Catherine. 2003.  Women in Daoism. Tr. by Livia Kohn. Three Pines Press.
Kohn, Livia. 1993. The Taoist Experience. State University of New York Press.
Kohn, Livia. 2007. "Qingjing jing 清靜經 Scripture of Clarity and Quiescence," in The Encyclopedia of Taoism, Fabrizio Pregadio, ed., Routledge, 800-801.
Komjathy, Louis. 2002. Developing Clarity and Stillness: The Scripture for Daily Internal Practice, The Dragon's Mouth Winter 2002/2003:9-13.
Komjathy, Louis. 2004. Daoist Texts in Translation.
Komjathy, Louis. 2008. Handbooks for Daoist Practice. 10 vols. Hong Kong: Yuen Yuen Institute.
Legge, James, tr. 1891. "Khing Käng King, or 'The Classic of Purity'", in The Texts of Taoism, 2:247-54. Dover reprint 1962.
Mair, Victor H. 1990. Tao Te Ching: The Classic Book of Integrity and the Way, by Lao Tzu; an entirely new translation based on the recently discovered Ma-wang-tui manuscripts. Bantam Books.
Miller, James. 2006. Chinese Religions in Contemporary Societies. ABC-CLIO.
Miura, Kunio. 2007. "Qingjing 清靜 Clarity and Quiescence," in The Encyclopedia of Taoism, Fabrizio Pregadio, ed., Routledge, 799-800.
Wong, Eva. 1992. Cultivating Stillness: A Taoist Manual for Transforming Body and Mind. Shambhala.
אלכסנדרי זוסלין הכהן

הרב אלכסנדרי זוסלין (Süsskind) הכהן (הרב גם נודע בראשי תיבות מהרז"ך, רז"ך וגם מהרא"ך), פעל בגרמניה היה מחשובי הרבנים באשכנז במחצית הראשונה של המאה ה־14, מחבר ספר האגודה.
ביוגרפיה > מקומו

היו שהציעו שנולד בארפורט, אך הדבר לא הוכח. חי בוורמס ובפרנקפורט ואולי גם במיינץ, ושימש כרב בקלן. לבסוף הגיע לארפורט, ושם נהרג בפרעות.
ביוגרפיה > רבותיו

ר' אלכסנדר מזכיר את מוריו בכינוי "רבותיי" במקומות רבים בספרו. כשהיה בקלוני"א (ושימש בה כרב) הפנה שאלה לרבותיו "בגליל העליון" (דרום הריין), ויש מקום לשער שמדובר ברבותיו שבפרנקופרט, במיינץ או בוורמס (קלן נחשבה כחלק מ"גליל התחתון").
פעם אחת בספרו מוזכר שראה מעשה שעשה "מוהר"ר יצחק הלוי ז"ל". ייתכן שהוא ר' יצחק בן יהודה הלוי, בעל ספר "פענח רזא", וייתכן שמדובר בר' יצחק מדורא, ממנו הוא מביא עוד שמועה ששמע (בלא ברכת המתים). ר' יצחק זה נשא את ביתו של ר' יקר ב"ר שמואל בקלן, ומכאן ששהה בה, וייתכן ששם למד אצלו ר' אלכסנדר.
באגודה לעירובין, סימן צ, מוזכר פסק ששלח הרב בונפ"ט שמוזכר בברכת המתים. נראה שהיה רבו או חברו.
ביוגרפיה > תלמידיו

גדול תלמידיו הוא מהר"ם הלוי מוינה שלמד אצלו ומביא ממנו פסקים ומנהגים. גדול הדור בין מותו לבין עלייתו של תלמידו זה, היה ר' יצחק הלוי "אסיר תקווה". בנוסף, ר' אברהם מזונשיין, מחבר ספר "תיקון תפילין" כותב בהקדמתו שאחד ממוריו הוא "ר' זוסלן", שייתכן כי הוא ר' אלכסנדר. מצד שני, מוריו האחרים של ר' אברהם מזונשיין היו מהר"ם מרוטנבורג (שנפטר ב-1293) ורבנו פרץ מקורביל (שנפטר באזור 1299), כך שסדר הזמנים לא מתאים.
בספרו מוזכר בן אחד שלו (אגודה על יומא, פרק ח).
כתביו > ספר אגודה

ר' אלכסנדר התפרסם בעקבות חיבורו 'ספר אגודה' שבו הוא מסכם את המסקנה ההלכתית של כל סוגיה בתלמוד, כולל סוגיות העוסקות בדיני טומאה וטהרה, קדשים והלכות זרעים – סיכום הלכתי שנחשב כנדיר לחכמי ישראל בזמן ההוא.
ר' אלכסנדר כתב את ספרו אחרי מות מהר"ם מרוטנבורג, אבל קודם גזירות ק"ט
ספר האגודה נועד להיות ספר הלכתי פרקטי, בדומה לספרו של הרא"ש, אבל הספר תמציתי יותר והמחבר מקצר ומשמיט את המשא ומתן התלמודי. הספר הוא בין הספרים הבודדים שנכתבו בזמנו שכללו הלכות שאינן נוגעות לזמן הגלות, כגון הלכות קרבנות ומצוות התלויות בארץ.
מנהגו הוא להביא קטעים מרכזיים מהגמרא בסוגיה, להוסיף עליה את פירוש רש"י הנוגע לפסיקת ההלכה, וכן קטעים מהרי"ף ומהמרדכי. רוב החכמים המוזכרים במפורש בשמם הם מבעלי התוספות, ובמיוחד נזכרים ר"ת, ר"י ומהר"ם מרוטנבורג, המכונה "הר"מ ז"ל".
ראשון המצטטים את ספרו הוא ר' ישראל מקרימז, בספרו הגהות אשרי, לפני 1353.
כתביו > תשובות ומנהגים

נראה שתשובה שלו הובאה בשו"ת ר' ישראל ברונא, סימן רנג. גם תלמידו מהר"ם מוינה מביא כמה ממנהגיו.
מותו

ר' אלכסנדר נהרג בפרעות שהתחוללו בימי המוות השחור, ונספה יחד עם עוד כ־3,000 יהודים בשריפה בטבח ארפורט בשנת 1349 בפרעות שהתרחשו בזמן מגפת המוות השחור. ר' ישראל ברבי יואל מארפורט, שניצל מן ההריגה, כתב קינה על האירוע, בשם: "ציון אֲרַיַוֵךְ בכי" ובה מוזכר ר' אלכסנדר זוסלין:
| 0 | 1 | 2 |
| --- | --- | --- |
| ערפורט מהודרה,  לה שם ברוב עשרה,  שם הוד כבוד תורה,  חק דת פליליך | זכו נזיריה  צחו צעיריה,  נעמו נעריה –  בם רב אציליך | הרב אלכסנדרי  כהן וראש נזרי  לעשות רצון יוצרי  עז כשחליך. |
לעומת זאת, יש חולקים וסוברים כי לא נהרג על קידוש השם, וטענתם שרבנים בדורות שאחריו (כמו המהרי"ל וחבריו) אינם מזכירים אותו בתיאור "הקדוש" כפי מנהגם להזכיר אנשים שמתו על קידוש השם.
הקאמרטה הישראלית ירושלים

| --- | --- |


 תאריך ייסוד:  1984
 מייסד:  אבנר בירון
 מדינה:  ישראל ישראל
 מיקום:  ירושלים, ישראל
 אולם קונצרטים:  אולם הקונצרטים ע"ש הנרי קראון בתיאטרון ירושלים  אודיטוריום רקנאטי במוזיאון תל אביב לאמנות  אולם אלמא בזכרון יעקב  אודיטוריום מיכאל סלע במכון ויצמן למדע רחובות
 מנצח:  אבנר בירון
 www.jcamerata.com
הקאמרטה הישראלית ירושלים היא תזמורת קאמרית ישראלית שנוסדה בעיר רחובות בשנת 1984 על ידי המנצח והחלילן אבנר בירון. בשנת 1996 הזמינה עיריית ירושלים את הקאמרטה לפעול בעיר ירושלים, ובתקופת המעבר קיבלה התזמורת את שמה הנוכחי.
התזמורת תופסת כיום מקום חשוב במפה המוזיקלית הישראלית, ונחשבת לאחת מהתזמורות הקאמריות הטובות בעולם. עבודתו של אבנר בירון עם התזמורת, שילוב נגנים עולים עם מוזיקאים ישראלים, ובניית תוכניות קונצרטים מקוריות וייחודיות, הביאה את הקאמרטה לאיכויות מיוחדות, המתבטאות ברמת ביצוע גבוהה ביותר והקפדה סגנונית.
התזמורת מקיימת סיורי קונצרטים באירופה, ארצות הברית והמזרח הרחוק, ומוזמנת להופיע באולמות הקונצרטים המרכזיים בניו יורק, לוס אנג'לס, בוסטון, ברלין, אמסטרדם, פרנקפורט, מינכן, פריז, ציריך, בייג'ינג, שאנגחאי ועוד, וכן בפסטיבלים חשובים באירופה, ומייצגת את ירושלים ואת מדינת ישראל. תקליטורים רבים בנגינת הקאמרטה זכו בפרסים וביקורות נלהבות בארצות הברית, באירופה ובאוסטרליה.
לתזמורת קהל של אלפי מנויים. התזמורת מקיימת סדרות קונצרטים בירושלים, בתל אביב, ברחובות, בזכרון יעקב וביישובים רבים ברחבי ישראל, מקריית שמונה ועד אילת. לתזמורת תרומה ייחודית בהתפתחות המוזיקה המקורית הישראלית.
הקאמרטה מזמינה מזה 20 שנה יצירות ממלחינים ישראלים, מקליטה ומבצעת אותן בישראל ובסיוריה ברחבי העולם. מלחיני הבית של הקאמרטה היו מרק קופיטמן, אבנר דורמן, עודד זהבי ויוסף ברדנשווילי.
העוגב שנבנה על ידי גדעון שמיר עבור הקאמרטה הישראלית ירושלים, הועמד לרשות הקאמרטה באדיבות קרן התרבות אמריקה-ישראל
בתור תזמורת ירושלמית היא זוכה לתמיכת הקרן לירושלים ועיריית ירושלים. כמו כן נתמכת התזמורת על ידי קרן ריץ' וקרנות ותורמים שונים. התזמורת מייחדת פעילות לעיר ירושלים. בנוסף לסדרות הקונצרטים הרגילים יזמה התזמורת גם פרויקט חינוך המיועד לילדי בית ספר וגנים. כמו כן יזמה התזמורת סדרת קונצרטים בשם "שבחי ירושלים", במסגרתם ביצעה יצירות אשר נכתבו בהשראת ירושלים, כולל הזמנת יצירות מקוריות מהבולטים שבמלחיני העולם. התזמורת יזמה סדרת קונצרטים ייחודית באולם ימק"א בירושלים.
מעבר לחשיבותה המקצועית והתרבותית, התזמורת מגלה מעורבות חברתית גדולה, ועושה רבות למען החינוך המוזיקלי בישראל, וזאת על ידי הנחלת המוזיקה בקרב ילדי ישראל – יהודים וערבים כאחד. כך למשל יזמה התזמורת קונצרטים ופעולות חינוך ל-3,000 ילדי צפון ישראל, הכוללת את ילדי מועצה אזורית מרום הגליל ואת הגליל התחתון. הפרויקט מיועד לילדים מיישובים יהודיים, ערביים, צ'רקסיים ובדואים.
בשנת 2007 בחנה ועדה בראשות מר יעקב פרי את אפשרות איחוד הקאמרטה עם התזמורת הסימפונית ירושלים. הוועדה קבעה כי הקאמרטה חייבת להמשיך בדרכה העצמאית והייחודית. עוד קבעה הוועדה כי "לקאמרטה פוטנציאל להיות התזמורת הקאמרית הייצוגית של מדינת ישראל".
בשנים 2007 ו-2008 הוענק לקאמרטה הדירוג "מצוין" (5) על ידי משרד התרבות. הקאמרטה היא התזמורת הקאמרית היחידה בישראל שזכתה בדירוג זה.
התזמורת מקליטה קונצרטים חיים לתחנת הרדיו כאן קול המוזיקה. משנת 2021 משרדי התזמורת שוכנים במתחם מלון ימק"א ירושלים.
בשנת 2024 הופיעה הקאמרטה ביחד עם מתי כספי במסגרת מופע ״השתקפויות״.
הערות שוליים

↑  אתר עיריית ירושלים
↑  הקאמרטה הישראלית בפסטיבל מלבורן, מאי 2016
↑  הקאמרטה הישראלית ירושלים jcamerata.com/about/board
↑  שלומי שבן והקאמרטה - השתקפויות, באתר www.israel-opera.co.il
| --- | --- |
בקרת זהויות :  NLI: 987007263004505171  BIBSYS: 5100898  GND: 5559355-0  LCCN: no98112539  MusicBrainz: 9f1070f8-cd14-4a0b-8998-f01b27716378  VIAF: 312890485   WorldCat (עם VIAF): 312890485
סרטן בלוטת התריס

| --- | --- |

איור: מיקום בלוטת התריס בגוף האדם
 תחום:  אונקולוגיה 
 מיקום אנטומי:  בלוטת התריס 
 גורם:  קרינה מייננת, יוד-131, multiple endocrine neoplasia type 2A 
 תסמינים:  קשריר בלוטת התריס, enlargement of lymph nodes, קושי בליעה, hoarseness, כאב בצוואר 
 טיפול:  tiratricol  ונדטיניב  thyrotropin alfa  קבוזנטיניב  ונדטיניב  lenvatinib mesylate 
 קישורים ומאגרי מידע
 eMedicine:  851968 
 DiseasesDB:  13075
 סיווגים
 ICD-11:  2D10 
 
סרטן בלוטת התריס הוא גידול ממאיר בבלוטת התריס. קיימים ארבעה סוגים של סרטן בלוטת התריס: פפילרי, פוליקולרי, מדולרי ואנפלסטי. הסוגים השכיחים ביותר (פפילרי ופוליקולרי) גדלים באופן איטי ועשויים להישנות אף לאחר טיפול, אך עם טיפול מתאים הפרוגנוזה אצל חולים מתחת לגיל 45 היא טובה מאוד. לסרטן בלוטת התריס מסוג מדולרי פרוגנוזה טובה אם הגידול מוגבל לבלוטת התריס, ופרוגנוזה גרועה יותר אם הגידול התפשט לאיברים קרובים. סרטן בלוטת התריס מסוג אנפלסטי גדל ומתפשט במהירות ומגיב מעט לטיפול.
את סרטן בלוטת התריס ניתן לאבחן בעזרת שאיבת תאים מבלוטת התריס באמצעות מחט (Fine needle aspiration) תחת הנחיית בדיקת על שמע (אולטרה סאונד), או על ידי הסרת בלוטת התריס בניתוח וביצוע הבדיקה הפתולוגית לאחר מכן. כיוון שבלוטת התריס אוגרת יוד, בטיפול נעשה בדרך כלל שימוש ביוד רדיואקטיבי. בשלב שני נעשה טיפול בתירוקסין (Thyroxine).
תסמינים (סימפטומים)

במקרים רבים התסמין הראשון של סרטן בלוטת התריס הוא גוש באזור הצוואר, אבל בבירור הסיבה לגושים כאלה נמצא כי רק 5% מתוכם אובחנו כממאירים. לפעמים התסמין הראשון הוא הגדלה של בלוטת לימפה. תסמינים אחרים היכולים להצביע על סרטן בלוטת התריס הם כאב, שינויים בקול, ותסמינים המלווים פעילות-יתר, או פעילות-חסר של בלוטת התריס (היפותירואידיזם, או היפרתירוידיזם).
אבחנה

לאחר שנמצא גוש בבדיקה גופנית, נעשית הפניה לאנדוקרינולוג, או למומחה במחלות בלוטת התריס. תחילה מבוצעת הערכה כללית של המטופל. ייתכן ותעשה בדיקת אולטרה סאונד כדי לאשר את קיום הגוש ולבדוק את מצבה הכללי של בלוטת התריס. בעזרת בדיקת הורמון המגרה את בלוטת התריס (TSH) וכן בדיקת נוגדנים, ניתן לאבחן את סרטן בלוטת התריס ממחלות אחרות של בלוטת התריס, כמו מחלת השימוטו שאף היא יכולה להיות גורם להגדלת הבלוטה.
הבדיקה היעילה והמדויקת ביותר כדי לקבוע האם אכן מדובר בגידול ממאיר היא שאיבת דגימת תאים מן הבלוטה בעזרת מחט דקה. לעיתים מבוצעת כריתה מלאה של בלוטת התריס לצורך בדיקה פתולוגית. לעיתים נדירות מבצעים ביופסיה בבלוטת התריס בעזרת מחט עבה. קודם לבדיקות אלה, או אפילו במקומן, ייתכן ותערכנה בדיקות דם וכן בדיקות דימות רפואי. כדי לבדוק אפשרות לקיומו של גידול המפריש הורמונים של בלוטת התריס (דבר המקטין את הסיכוי לגידול ממאיר), או פעילות-יתר של בלוטת התריס, נעשה שימוש בהורמון המגרה את בלוטת התריס Thyroid Stimulating hormone‏ (TSH) וכן הורמונים של בלוטת התריס, טירוקסין (thyroxine – T4) וטריומיון (T3).
במסגרת הבדיקות האבחוניות למחלה, נבדקת גם אפשרות של מחלה אוטואימונית בבלוטת התריס, היכולה להיות דומה לגידול ממאיר. כדי לבדוק אפשרות כי הגוש הוא ציסטה, ייתכן ותעשה בדיקת אולטרה סאונד בעזרתה ניתן לקבוע את מיקומו המדויק של הגידול, גודלו ומרקמו. בין הממצאים המרמזים על אופיו של הגידול בבדיקות דימות רפואי, נמצא: שוליים בלתי ברורים של הגידול, גרעיניות הנצפית בתוכו, זרימת דם מוגברת בתוכו, או אי זרימת דם. יש רופאים המבקשים גם בדיקת הדמאה של בלוטת התריס עם יוד רדיואקטיבי.
הגישה הרפואית כיום למטופל המתייצג עם גוש חשוד בבלוטת התריס:
ראשית, נטילת בדיקות של ההורמון TSH. אם רמות ההורמון TSH נמוכות, ייתכן כי מדובר בגידול המדכא את הפרשת ה-TSH ולכן השלב הבא באבחנה יהיה מיפוי עם יוד לבלוטה על מנת לגלות את טיב הגוש. גוש "חם" הוא גוש הקולט יוד ביתר- מצב המקושר במרבית המקרים בגידול שאיננו סרטני. במצב זה אין צורך בביצוע FNA כאמור להלן, אלא יש לטפל ישירות על ידי כריתת הגוש, טיפול תרופתי או אבלציה באמצעות יוד.
עבור רמות TSH נורמליות, יהיה השלב הבא ביצוע FNA (שאיבת נוזל מהגוש באמצעות מחט דקה) בהנחיית אולטראסאונד. כאן, ייתכנו ארבע אפשרויות: במרבית המקרים (70%) מדובר בגוש שפיר. ב-4% מהמקרים מדובר בגוש ממאיר ויש להמשיך לניתוח, בעוד 17% מן המקרים הבדיקה איננה אבחנתית. ב-10% מהמקרים מדובר בגוש ממקור פוליקולרי (שלא ניתן לציין האם הוא ממאיר או שפיר) או גוש שלא ניתן לקבוע את ממאירותו (ואז יש לבצע מיפוי יוד של הבלוטה או לפנות ישירות לניתוח).
כאשר הגוש שפיר, וכן כאשר הבדיקה אינה אבחנתית, יש להמשיך לביצוע אולטראסאונד ומעקב, על מנת להעריך האם הגוש גדל.
סיווג ומשמעותו

סרטן בלוטת התריס מסווג בהתאם למאפייניו הפתולוגיים. אלה הסיווגים המקובלים לסרטן בלוטת התריס:
סרטן בלוטת התריס פפילרי (Papillary) (מהווה כ-75% מכלל מקרי סרטן בלוטת התריס, כולל הצירוף פפילרי/פוליקולרי).
סרטן בלוטת התריס פוליקולרי (Follicular) (16%). בסוג זה של המחלה, תת-קבוצה בשם Hurthle cell, שבה המחלה בדרך כלל פוגעת בשתי אונות הבלוטה בו-זמנית. שכיחות הגרורות בקבוצה זו גבוהה יותר.
סרטן בלוטת התריס מדולרי (Medullary) (5-7%)
סרטן בלוטת התריס אנפלסטי (Anaplastic) (3%)
לימפומה (1%)
סרקומה (0.5-2%)